En middelsstor (hannen 29-43 millimeter), oftest gulbrun (varierer fra blekgul til mørkbrun) hornbille. Som vanlig hos slekten varierer hannens horn mye. Store hanner har et langt, tynt, krumt horn i pannen, dette har flere tenner i den ytre delen, og et langt, krumt horn som på forsiden er tett kledt med gule hår på pronotum. Hos små hanner kan disse hornene være svært reduserte. Pronotum har et par uregelmessige, mørke flekker på sidene. Beina er mørke, forbeina ikke påfallende forlenget. Hunnen mørkere og blankere, men lar seg ikke sikkert skille fra nærtstående arter.